福州話音韻系統

茲篇文章專門介紹**福州話**其**音韻系統**。

## 音韻
按滿清辰候其音韻書《戚林八音》裏勢其講法，福州話都領有33芘韻母，15芘聲母共8芘聲調（實際僅有7芘）。今旦福州話其音韻體系大體上共許辰候差不多。但是，今旦福州話固有韻母跟聲調發生「松韻化」或者「緊韻化」，聲母發生「鼻音化」等等其現象。嚽都是《戚林八音》裏勢無體現出來其。另外，福州話其口語固有相當複雜其聲調變化規則。

## 聲調
福州話有7芘聲調。按《戚林八音》裏勢其講法，茲7芘聲調是「上平」「上聲」「上去」「上入」「下平」「下去」「下入」。古漢語其「上上」共「下上」敆福州話裏勢已經合蜀堆變成蜀芘號𡅏「上聲」其聲調去了。

下底茲張表格是使五度標音法來標示出7芘聲調其調值其。聲調敆漢語學界裏勢其對應名稱寫着最尾許蜀直裏勢。聲調調值是按福州腔做標準其。

## 聲母
福州話有15芘聲母，嚽就是儂家平常講其「十五音系統」。僅是按發音部位來分其話，茲15芘聲母會分「喉嚨組」、「嘴皮組」、「牙一組」、「牙二組」四組。

1) 綠色方格裏勢其聲母僅敆口音音變其辰候出現。

2) 聲母/β/, /ʝ/ 共 /z/ 是cŏk-ĭng/dĕ̤k siăng-mō̤.

3) 聲母 /s/ 敆福州話北部共南部其腔裏勢（譬如羅源或者福清讀/θ/。學「siang」 讀 /θiaŋ/）。

4) 聲母 /s/ 有儂會將伊讀做 /f/。
:學 「mò̤ chiŏk mò̤ sê̤ṳ」 讀 /mo tɕʰyo mo føy/.

5) 有其學者見覺福州話聲母/h/ 共sá̤-ông /i/, /y/ 相拼其辰候讀做 /x/.

6) 聲母共 /h/ 共/u/ 韻相拼其辰候，羅源腔讀做 /ɸ/.
:學 「Hū-muòng」 /ɸu muoŋ/.

7) 聲母/ts/, /tsʰ/, /s/ 敆 sá̤-ông /i/, /y/ （共茲兩芘sá̤-ông 敆前斗其sĕ̤ng-ông-mō̤）前都時候軟化，讀做/tɕ/, /tɕʰ/, /ɕ/。茲三芘聲母敆韻母/ɛ/前斗其時候，有儂也讀做軟音。
:學 「mò̤ chiŏk mò̤ sê̤ṳ」 讀/mo tɕʰyo mo føy/.

8) 敆長樂腔臺中，無 /n/ 茲芘聲母，所有 /n/ 聲母其字都合遘/l/聲裏勢去了。 
:學: Lêng = Nêng  /lɛiŋ/.

9) 福州其中年儂共後生囝敆講話其辰候已經無分 /l/ 共 /n/ 了。（當然，有經過培訓其儂會分茲兩芘聲母）。洋當池是 /l/聲其字合遘 /n/聲裏勢。
:學 Lêng = Nêng = /nɛiŋ/.

《戚林八音》裏勢其福州話聲母共聲母字都敆下底其表格臺中：

## 韻母
福州話其單韻母有11芘，除開/i/, /y/, /u/以外，都有開、鉚2種對立其發音，嚽也號𡅏松韻共緊韻。

#### 單雙韻母

1) 有其學者見覺 /e/其開韻該當是 /æ/。

雙韻有31芘，大部份也有開共鉚兩種對立其發音。
 

1) 《戚林八音》裏勢無/iau/者韻。茲芘韻母會𣍐中算福州話其正式韻母，敆學術界固有爭論。大部份學者見覺伊伓是正式其韻母；不過有其字典共學術論文復將伊廮遘韻母體系裏勢。

2) 韻母/ya/ 敆今旦其福州話裏勢已經討𣍐着了。按《太史林碧山字義便覽》其講法，茲芘 (Hṳa 韻) 韻部其字僅有4芘。茲3字敆今旦福州話裏勢其情況是總款其：1字歸遘 /ai/ 韻 (cṳā > cāi), 1 字歸遘 /ie/ 韻 (hṳa > hie), 1 字歸遘 /ɛ/ 韻 (hṳa > ha̤)。

3) 古田腔將/yo/ 讀做 /yø/。現在總款其讀法敆福州腔裏勢也開始流行去了，特別是敆後生囝臺中。

4) 韻母/uoi/ 共 /ui/ （包括茲兩芘其開韻）敆大部份地區已經合成蜀芘韻去了，僅有古田腔共平潭其福清腔固無合蜀堆。

5) 韻母 /iu/ 共 /ieu/（包括伊其開韻）敆大部份地區已經合成蜀芘韻去了，僅有古田腔共平潭其福清腔固無合蜀堆。

6) 韻母/ieu/ 共 /iɛu/ 敆古田腔裏勢讀 /iəu/ 或者 /iau/。

#### 鼻音韻母

1) 福州話僅有蜀芘聲化韻 /ŋ̍/。但是 /ŋ̍/ 敆口語音變臺中受遘後梢其影響發生變化，固會產生兩芘新其聲化韻 /m̩/ 共 /n̩/.
:::ng sê  /ŋ̍ sei/  >> /n̩ nei/
:::ng biáng /ŋ̍ piɑŋ/  >> /m̩ miɑŋ/

2) 福州話裏勢讀聲化韻/ŋ̍/其詞僅有兩芘，並且都是hâ-ké̤ṳ siăng。蜀芘是否定詞「n̂g」（「伓」），蜀芘是 「使，放」其 「n̂g」（「伓」），頭頭許蜀芘「n̂g」敆口語臺中大部份情況讀「ĭng」，第二芘敆口語臺中讀做「ŭng」。
:::Ng sāi giăng /ŋ̍ sai kiaŋ/   >>  /iŋ nai kiaŋ/
:::Ô ng-ng mò̤ /ou ŋ̍ ŋ̍ mo/   >>  /u ʔuŋ ʔuŋ mo/

3) 韻母 /ɑiŋ/ 敆福清腔裏勢讀/æŋ/，有其儂固會敆 /æ/ 後梢加蜀隻輕聲其/i/，讀成 /æiŋ/。按總款發展，福清腔裏勢其/æŋ/ 遲早也會變共福州腔蜀樣，最終齊讀 /ɑiŋ/。

4) 韻母 /øyŋ/ 敆福清腔裏勢讀/œŋ/，有其儂固會敆 /œ/後梢加蜀隻輕聲其 /y/，讀成/œyŋ/。按總款發展，福清腔裏勢其/œŋ/ 遲早也會變共福州腔蜀樣，最終齊讀/øyŋ/。

#### 韻尾

## 音變現象
福州話有野豐富其音韻變化現象。在伊是變化形式固是變化方位敆漢語族裏勢都是真有特色其。

福州話其音韻變化伓是本底就有其，按學者其研究，茲芘變化更更是趁清朝後期其辰候發生其，並且敆十邑僻其山區固無總款其現象。

福州話其音韻變化有3類：聲母，韻母，聲調。敆茲3類裏勢，聲母變化特有其規則特簡單，聲調變化特複雜。

### 聲母
*福州話聲母變化是3類音韻變化臺中特簡單其。變化規則按聲母其發音部位分「喉嚨」、「嘴皮」、「牙齒1」、「牙齒2」四組，再按前梢字其韻尾分「空韻尾」、「鼻韻尾」、「塞韻尾」3種。

#### 喉嚨組
喉嚨組其聲母都領有/k/, /kʰ/, /h/, /ŋ/ 共 /ʔ/ 5芘。

字其聲母是喉嚨組聲母/k/, /kʰ/, /h/，者字僅敆空韻尾其字後梢辰候，茲三芘聲母變成 /ʔ/。

::gá-cṳ̆ gĭ　　/kɑ tɕy ki/ 　>　/ka  ʝy ʔi/
::ngā-kī　　/ŋa kʰi/　>　/ŋa ʔi/ (> /ŋai/)
::sé hông　　/sɛi houŋ/　>　/si ʔouŋ/

字其聲母是喉嚨組，者字敆空韻尾其字後梢辰候，聲母變做/ŋ/。

::kēng giāng　　/kʰeiŋ kiaŋ/　>　/kʰeing  ŋiaŋ/
::găng-ké-tiáng　　/kaŋ kʰɛi tʰiɑŋ/　>　/kaŋ ŋi liɑŋ/
::săng-hông　　/saŋ houŋ/　>　/saŋ ŋouŋ/
::huăng ák　　/huaŋ ʔɑkˀ/　>　/huaŋ ŋɑkˀ/ 

字其聲母是喉嚨組，者字敆塞韻尾其字後梢辰候，聲母無變化。

#### 嘴皮組
嘴皮組其聲母有/p/, /pʰ/ 共 /m/ 3 芘。

字其聲母是嘴皮組聲母/p/, /pʰ/，者字敆空韻尾其字後梢辰候，茲2芘聲母變做特韻母/β/。

::cī-bŏng　　/tɕi pouŋ/ 　>　/tɕi βouŋ/
::chói-puòi　　/tsʰoi pʰuoi/　>　/tsʰui βuoi/

字其聲母是嘴皮組，者字敆鼻韻尾其字後梢辰候，聲母變做/m/。

::bēng bàng　　/peiŋ paŋ/　>　/peing  maŋ/
::Nìng-pŏ̤　　/niŋ pʰo/　>　/niŋ mo/

字其聲母是嘴皮組，者字敆塞韻尾其字後梢辰候，聲母無變化。

#### 牙1組
牙1組其聲母僅有/ts/, /tsʰ/ 2芘聲母。

字其聲母是牙1組聲母/ts/, /tsʰ/，者字敆空韻尾其字后梢辰候，有兩種變化。聲母/ts/, /tsʰ/ 共 /i/, /y/ (或者以 /i/, /y/ 做半母音，學 /ia/, /yokˀ/） 相拼辰候，/ts/, /tsʰ/ 變做特聲母/ʝ/。其他情況變做特聲母/z/。

::gá-cṳ̆　　/kɑ tɕy/ 　>　/ka  ʝy/
::ké-chiă　　/kʰɛi tɕʰia/　>　/kʰi ʝia/ (> /ki ja/)

::cū-cŭng　　/tsu tsuŋ/ 　>　/tsu  zuŋ/
::chék-chék　　/tsʰɛikˀ tsʰɛikˀ/ 　>　/tsʰi  zɛikˀ/

#### 牙2組

### 韻母

### 聲調

## 內部差別
福州話內部其差別比較大，但茲差別大部分是敆音韻裏勢，當地儂告嚽號𡅏「腔」。僅按腔來分其話，福州話會分「福州腔」、「福清腔」、「古田腔」三種。

### 福州腔
閩江流域所講其福州話基本是屬茲種腔。地理上包括福州市、閩侯縣中南部、連江縣、長樂縣，共永泰縣東部。

福州因為是省督所在，歷史以來儂都見覺嚽塊其腔是標準腔。

共《戚林八音》siŏng pàng，福州腔音韻體系已經發生總款變化：

::1 「Chiu」韻共「Sieu」韻合蜀堆變成蜀芘韻--/ieu/
::::(Hók-)ciŭ = (lăk-)ciĕu = /tsieu/

::2 「Hui」韻共 「Buoi」韻合蜀堆變成蜀芘韻 --/uoi/
::::puòi(-à̤) = pùi(-tàng) = /pʰuoi/

::3 聲母敆字臺中辰候發生聲母類化或者鼻音化
::::dĭ sék /ti sekˀ/ --> /di leʔ/
::::Băng-báik /paŋ pɑikˀ/ --> /paŋ mɑiʔ/

::4 韻母共陰入連兩芘去聲調拼讀時候，變做開韻或sĕ̤ng-ông.

### 福清腔
福清腔主要敆福清共平潭兩芘地方使。

福清腔其韻母體系共韻書《戚林八音》懸頂講其韻母體系差𣍐去遠。但是着現在福清後生囝講其福清話裏勢，「Chiu」共「Sieu」， 「Buoi」共 「Hui」已經分𣍐清楚去了。

#### 共福州腔其差別
:聲調差別
:::福州腔共福清腔最大其差別是着聲調調值懸頂，在汝是單字聲調固是口語臺中其變調。學「tiăng」（聽）敆福州腔讀/tiaŋ˥˥/，福清腔讀/tiaŋ˥˧/. 
:聲母差別
:::平話字字母 「S」 敆福州腔臺中讀 /s/，敆福清腔臺中讀 /θ/。
:韻母差別
:::雖然講福清腔其韻母體系共福州腔完全māu-dáe̤k，但是福清話其韻母共福州腔固是有差別，特明顯其差別是福清腔其雙韻母無像福州腔許滿価。

### 古田腔
古田腔是古田共屏南兩芘縣講其福州話其腔。定着古田腔敆各種福州話其腔臺中，音韻體現變化特嫩其。古田腔音韻體系共《戚林八音》裏勢其音韻體系完全對鉚。福州腔共福清腔其韻母都會跟聲調發生變化，就僅古田腔固未發生總款其變化。

分類:語言
分類:十邑